**Սպիտակ համայնքի ղեկավար Քաջայր Նիկողոսյանի ուղերձը՝ Տարեցների միջազգային օրվա առթիվ**

\_\_\_\_\_\_\_\_\_\_\_\_\_\_\_\_\_\_\_\_\_\_\_

Սիրելի՛ հայրենակիցներ

Այս օրը ևս մեկ առիթ է՝ մտորելու տարեցների խնդիրների մասին։ Առանձնահատուկ ուշադրության և հոգատարության կարիք ունեն ճակատագրի բերումով միայնակ տատիկներն ու պապիկները։ Պետք է անել հնարավորն ու անհնարինը նրանց անհոգ ծերությունն ապահովելու համար։

Այսօր առավել, քան երբևէ գուրգուրանքով և որդիական սրտացավությամբ պետք է պարուրել այն տարեցներին, որոնք ծերունազարդ տարիքում թշնամու կողմից ենթարկվեցին բռնության և ստիպված եղան բռնելու գաղթի ճանապարհը: Նրանց ցավը մեղմելն ու սատար կանգնելը մեր հոգու պարքն է:

Սիրելի՛ ծնողներ, տատիկներ և պապիկներ, շնորհակալություն, որ մշտապես մեր կողքին եք ձեր իմաստուն խորհուրդներով, որոնք տարիների փորձառությամբ են պսակված։ Դուք եք մեր ազգային կարևորագույն արժեքները մեզ հասցնողը, պահպանողն ու դրանց խորհուրդը մեկնողը։ Դուք եք ընտանիքի, գերդաստանի հենասյունը և օջախի պահապանը։

Սիրելի՛ ավագներ, մաղթում եմ անսահման սիրով ու գորովանքով լեցուն կյանք։ Ապրեք երկար, ապրեք որդիներով, թոռներով ու ծոռներով շրջապատված։ Առողջություն և երկար կյանք եմ մաղթում։